juuli | 2011 | tavainimene
Posted in * by tavainimene on 27/07/2011	Heavy metal tomatid. Aga no nad on ju nii tillukesed. Paljukest neisse seda pliid ja elavhõbedat ikka mahub?
Agrogeomeetria
Posted in * by tavainimene on 25/07/2011	Saage tuttavaks — Cornichon de Paris a.k.a. Kurgid, Mis Ei Kasva Pikemaks Kui Seitse Sentimeetrit. Et säilitada oma usk inimestesse, pean ma järeldama, et need on kurgid, mis pärast 7 cm pikkuse saavutamist hakkavad edasi kasvama laiusesse, nii et lõpuks on nende laius kolm korda suurem kui pikkus.
Peopidur
Posted in * by tavainimene on 24/07/2011	Sattusin ühel õhtul kuulma, kuidas reibas nooruk rääkis Saaremaale kavandatavast rannapeost hulga ägedate bändide ja diidžeidega. Oi kui kurvaks see jutt mind tegi. Minu tagasihoidliku arvamuse kohaselt võiks mereranna jätta küll lainte, mändide ja lindude muusikale. No äärmisel juhul võiks rannas toimuda rituaalne paadipõletamine, kalja rüüpamine, lõõtspillimäng ja “Tagumine paar”, aga kindlasti mitte sajadetsibelline tabletimuusika ja kolmepromillised ossipifid. Aga eks ma olen vana pidur. Sest täpselt sama nõutuks tegi mind Kultuuripealinna ajalehest loetud innovatsiooniprofessori arvamus, et laulupidu on liiga minevikku vaatav, liiga rahvariideline, üleüldse liiga rahvuslik ja liiga eestikeelne: “Laulupidu keskendus 19. sajandi ärkamisaega sobivale eestlusele ja konservatiivsusele, märksõnadki olid vastavalt näiteks maa, meri ja muld. /…/ Ma ei mõista, miks on meil vaja endid sel moel üles kütta. /…/ Me vajame, et meile tuleks haritud inimesi väljastpoolt, me tahame, et meie majandus ja kultuur oleksid seotud Euroopaga. Selle kõige jaoks on meil vaja väljapoole suunatud huvitavat kultuuripilti, mitte viitamist Ümera lahingule. /…/ Laulupeo tegemistesse võiks rohkem kaasata elanikke, kes ei ole eesti päritoluga. /…/ Tarvis on, et me saaksime väikese rahvana hakkama mitmesugustest kultuuridest pärit inimestega.” Professor tuletab meelde, et “keegi neist noortest, kes laulupidu korraldab, ei ela niisugust traditsionalistlikku rahvariide-elu, millest laulupidu kõneleb,” ning hoiatab, et “kui me oma kultuuri uuendamisega ei tegele, kujuneb kaasaegseks kultuuriks hoopis see, mis meile väljast sisse tuleb, antud juhul kommertskultuur.”
Püüdsin kuidagi silma ette manada seda moodsat laulupidu — et suvises vabaajariietuses lauljad kogunevad kuskil mahajäetud metallitehases ja esitavad, saateks videoinstallatsioonid, vennasrahvaste koorimuusikat, mis räägib 21. sajandi suurtest väljakutsetest. Aga pole parata, minu sisemine hääl ütleb, et see, mis peaks innovatsioonimehe idee järgi olema eri rahvusest eestimaalaste tore vennastumispidu ja ühtlasi põnev atraktsioon turistidele, kukub tegelikkuses välja nagu mitšurinlik äpardus, millel olid tomati juured ja kartuli viljad. Ни богу свечка, ни чёрту кочерга
Posted in * by tavainimene on 22/07/2011	Ma olin “Maalehe” masendavasse naljalehekülge alati suhtunud kui üldiselt armastusväärse sugulase kahjutusse veidrusse, umbes nagu teed juues luristamine. Aga see, et leht on endale nüüd esoteerikahullukeste upitamise rubriigi tekitanud, tekitas minus umbes samasuguse tunde, nagu oleks ekstsentrikust külaline otsustanud hakata pärast teejoomist minu diivani taha pissile. 1 comment
Posted in * by tavainimene on 21/07/2011	leave a comment
Muu kääritatud jook
Posted in * by tavainimene on 19/07/2011	Ja valmis ta ongi. Sünnib kehval ajal juua küll — väga külmalt ja mitte üle kahe klaasi korraga.
Posted in * by tavainimene on 17/07/2011	Miskipärast intelligentse planeedi nime kandev lõbukeskus oli hilja õhtul veel avatud ning rahvas vooris sisse ja välja. Sees põlesid heledad tuled, väljas hämardus ja tibutas vihma. Salkkond varateismelisi saatis üht tüdrukut bussi peale, lärmitses lõbusalt ja tegi talle läbi akna näovigureid. Tüdruk itsitas ja näitas neile – samuti läbi akna – keskmist näppu.
Posted in * by tavainimene on 14/07/2011	Tähelepanu: See on õnnitleda teid tagi läbi tõkkejooksus sõelumise teel juhatuse selle makse töögrupile. Makse faili heaks kiidetud ja juhis anti meile üles vabastama oma makse ja aktiveerida ATM kaart kasutada.
Mida seal Nigeerias nüüd küll joogivee sisse pannakse?
Sibul otsib Sellerit
Posted in * by tavainimene on 07/07/2011	Tahtsin kirjutada midagi sarkastilist Vooglaiu järjekordse püsiväärtuste-filipika kohta, aga ei suuda, sest mind tabas nõrgestav itsitushoog, kujutledes, kuidas TÜ eetikakeskus peab maksumaksja miljonite eest illuminaatidega salajasi sideseansse, saamaks juhtnööre eestlaste kultuuripõhja edasiseks lõhkumiseks. leave a comment
Posted in * by tavainimene on 04/07/2011	Potitäis kurke on hapnema pandud. Esimesed kuus purki marineerituid neile lisaks. Maasikad on moosiks keedetud, peenrad kõblatud, muru pügatud jne. Lehtertapud õitsevad ja mais on minu pikkune. Ubadele hakkan täna nööre toeks vedama.